પોલીસની પુછપરછમાં આરોપી પરેશ ડામોરે જણાવ્યું હતું કે,’ડાકોર દર્શને આવતો હતો ત્યારે તેની મુલાકાત ડાકોરના સોનલબા નામની પ્રૌઢ મહિલા સાથે થતાં તેમના ઘરે જતો આવતો થયેલો. દરમ્યાન ઉમરેઠ દેના બેન્કના કર્મચારી ચરણ દેસાઈ સાથે સંપર્ક થયો હતો. તેણે તાલુકાની આંગણવાડીનું લિસ્ટ આપ્યું હતું અને તે મુજબ તે પહેલા અરડીની આંગણવાડીમાં જઈ રૂ.૧૨ હજારમાં પતાવટ કરી હતી. પોલીસ પૂછપરછ દરમ્યાન તેણે કબૂલ્યું હતું કે,’તેણે ઉમરેઠમાં ઓળખકાર્ડ બનાવડાવી લેમિનેશન ભાલેજ કરાવ્યું હતું. તેમજ ડાકોરની તવેરા કાર ભાડે લીધી હતી અને ગાડી ઉપર ગવર્મેન્ટ ઓફનું સ્ટીકર કપડવંજ ખાતે બનાવ્યું હતું.